Diari Oficial de la Generalitat Valenciana


Sumari del DOGV 6054, del 10-07-2009 (2009/8099)

RESOLUCIÓ de 2 de juliol de 2009, del conseller d'Immigració i Ciutadania, per la qual es concedixen ajudes a jóvens socis dels centres valencians a l'exterior (CEVEX) per a cursos de postgrau en universitats valencianes.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6054

Data del DOGV
:   10-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8099


Data del document
:   02-07-2009

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

RESOLUCIÓ de 2 de juliol de 2009, del conseller d'Immigració i Ciutadania, per la qual es concedixen ajudes a jóvens socis dels centres valencians a l'exterior (CEVEX) per a cursos de postgrau en universitats valencianes. [2009/8099]  
Per Orde de 30 de desembre de 2008, del conseller d'Immigració i Ciutadania (DOCV núm. 5926, de 5 de gener de 2009), es van convocar ajudes per a jóvens socis dels centres valencians a l'exterior (CEVEX) per a cursos de postgrau en universitats valencianes, durant l'exercici 2009.  
De conformitat amb la proposta formulada per la comissió avaluadora, constituïda a l'efecte d'acord amb la base huitena, punt 1, de l'esmentada Orde de 30 de desembre de 2008 i per raó de la distribució de competències efectuada per Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat (DOCV núm. 5545, de 29 de juny de 2007), resolc:  
Primer  
Concedir una ajuda econòmica, consistent en una quantitat que no podrà excedir els 5.000 euros, destinada a sufragar els gastos de matrícula, desplaçament, manutenció i allotjament mentre duren els seus cursos de postgrau en alguna de les universitats valencianes, als següents sol·licitants:  
- Sra. Fabiola Paravisini Noguera.  
- Sr. Ricardo Antonio Gómez Arnaut.   
- Sr. Andrés Esteban Mangione Hevilla.  
- Sr. José Antonio Cuesta Barrios.  
- Sr. Diego Testa López.  
- Sra. María Cecilia Yáñez.   
Segon  
Acceptar la renúncia expressa formulada per la Sra. María Laura Molina Hernández a la sol·licitud d'ajuda, atesa la seua impossibilitat de desplaçar-se a la Comunitat Valenciana durant l'any 2009.   
Tercer  
Denegar la sol·licitud d'ajudes presentada per la sol·licitant la Sra. Flavia Lledó Von Atzingen, per no complir el requisit previst en el punt 2n de la base segona de la convocatòria, és a dir, no tindre la titulació de diplomada o llicenciada universitària en la data de finalització del termini de presentació de sol·licituds.  
Quart  
L'ajuda econòmica serà finançada a càrrec de la línia de subvenció T7318000, del programa 112.90, del pressupost de la Generalitat Valenciana per al 2009.  
Cinqué  
Els beneficiaris han d'acreditar estar al corrent de les seues obligacions tributàries i amb la Seguretat Social, de conformitat amb el que disposa l'article 14.1 de la Llei 38/2003, de 17 de novembre, General de Subvencions.  
Sisé  
El pagament de les ajudes concedides es farà efectiu per mitjà de transferència, en els termes que preveu la Base Tercera de l'Orde de 30 de desembre de 2008 per la qual es convoquen les ajudes:  
- Fins a un 40% de l'import total de l'ajuda podrà lliurar-se immediatament, una vegada concedida, amb justificació prèvia presentada pel beneficiari abans del 25 de novembre dels gastos de matrícula, desplaçament i, si és el cas, de la primera mensualitat de manutenció i allotjament.  
- La resta de l'ajuda concedida es pagarà una vegada justificada la realització del curs de postgrau, per mitjà de certificat expedit per la universitat corresponent.   
Seté  
La no-presentació de la justificació del gasto en el termini fixat donarà lloc a la pèrdua de la subvenció i suposarà de conformitat amb la Base 10.5 de l'Orde de 30 de desembre de 2008, per la qual es convoquen les ajudes de postgrau, l'exclusió del beneficiari en anys successius, sense perjudici que se celebre, amb caràcter previ a qualsevol decisió, el tràmit d'audiència legalment establit.  
Contra la present resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, en la redacció que dóna la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de Juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 2 de juliol de 2009.- El conseller d'Immigració i Ciutadania: Rafael Blasco Castany.